Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 226

3. A vizsga értékelése A mozgásgyakorlatok vizsga értékelésének általános szempontjai – a gyakorlatok, illetve játékok ismerete, – a gyakorlatok végrehajtásának pontossága (koncentráció, térhasználat, mozgásritmus, mozgáskoordináció, együttműködés). A SZÍNJÁTÉK TANTÁRGY CÉLJA, FELADATA, SZAKMAI KÖVETELMÉNYEI A színjáték főtárgy elsődleges célja, hogy a színházművészet – ezen belül is elsősorban a színjáték – iránt érdeklődő tanulók számára lehetőséget biztosítson a színjátékon keresztül történő önkifejezésre, a színpadi munka alapjainak elsajátítására, valamint a színházi szakmák tevékenységi körének megismerésére. Törekednünk kell arra, hogy az oktatást a tanulók életkori sajátosságaihoz, adottságaihoz, és képességeihez igazítsuk. Mindez természetesen nem azt jelenti, hogy a képzéssel szemben ne lennének tartalmi és formai vonatkozású minőségi követelmények. Éppen ellenkezőleg: a színjáték főtárgy tanításán keresztül a tanárnak arra kell törekednie, hogy a fiataloknak a színházi és színjátékos ismereteket a számukra legérvényesebb és leghatékonyabb módon közvetítse. Követelmények a továbbképző évfolyamainak elvégzése után A tanuló legyen képes – a különböző színészi technikák tudatos alkalmazására, – karakterábrázolásra mozgásos, nyelvi, beszédtechnikai eszközökkel, – egyes színházi stílusoknak megfelelő színészi játékra, – más művészeti ágak területéről származó ismereteik alkalmazására a szerepalkotás során, – színházi improvizációra, – különféle szerepek megformálására, – drámai szövegek értő – színészi szempontokat figyelembe vevő – olvasására, – színházi előadások elemzésére, értékelésére, – a rendezői instrukciók mentén végzett munkára, – a valóságon keresztül értelmezni a színházat, illetve a színházon keresztül a valóságot. 2006/62/II. szám Ismerje – a drámai/színházi konvenciókat, azok alkalmazását, – az alapvető színházi szakkifejezéseket, – a legfontosabb kortárs és/vagy történeti színházi stílusokat, színházi műfajokat, – a szöveg- és előadáselemzés szempontjait és módszereit, – a színészi játék alapvető iskoláit, – a színészi alkotómunka fázisait, főbb összetevőit, – a színház jelenkori társadalmi szerepét, napjaink színházi struktúráját. A SZÍNJÁTÉK TANTÁRGY VIZSGAKÖVETELMÉNYEI A MŰVÉSZETI ZÁRÓVIZSGA KÖVETELMÉNYEI

Source: https://magyarkozlony.hu/hivatalos-lapok/fe19b5f967110c23da64a6d348d880a26db88494/dokumentumok/3c655fa8bb80f54e1d142caaef37c04be4fe2b0b/letoltes